
 Περιφερειακό Τμήμα Χίου 
Πρόσφυγες: Λίγο ακόμα… κοντά στο όνειρο
Λίγο ακόμα…

Νωχελικά σαλεύουνε οι βάρκες 

μέσα στην θλίψη της πιο κρύας νύχτας της ζωή τους…

σ’ ένα ταξίδι που γυρισμό δεν έχει,

 για εκείνους που άφησαν πίσω μια μάχη δίχως τέλος
Λίγο ακόμα….

Ταξίδι μακρινό 
το ξημέρωμα θ’ αργήσει στης ζωής τη μέρα.

Μια βάρκα η στιγμή τους δίχως κουπιά 
Λίγο ακόμα… λίγο ακόμα..

Θα ξεφουσκώσει κι αυτή … σαν την ελπίδα
Παρέα με τις σκιές όλων εκείνων που χάθηκαν 

στα μαύρα κύματα της σύντομης ζωής τους…

Λίγο ακόμα…. λίγο ακόμα

και μεγάλωσαν και θέριεψαν κείνα τα φώτα του νησιού

Λίγο ακόμα… λίγο ακόμα 

Θέριεψε και η Ανθρωπιά μαζί τους… γιγαντώθηκε τ’ όνειρο!
Ισμήνη  Α. Λυμπέρη
